Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1993. évi III. törvény szerint a hajléktalanok átmeneti szállása a hajléktalan személyek időleges tartózkodására
Paragraph Index: 519

(1) bekezdés] és a szociális biztonsághoz való alkotmányos joggal (Alkotmány 70/E. §) összefüggésben visszásságot okoz azzal, ha az idősek otthonában élő panaszosnak több mint két hónapig nem kézbesíti a személyi térítési díját megállapító határozatot, és ezért a panaszosnak díjhátraléka keletkezik. II. A szociális biztonsághoz való joggal (Alkotmány 70/E. §) és az emberi méltósághoz való joggal [Alkotmány 54. § (1) bekezdés] összefüggésben okoz visszásságot a megyei közgyűlés elnökének eljárása, amely nem biztosítja az idősek otthonában élő panaszosnak a törvényben meghatározott havi minimális költőpénzt. III. Az Alkotmányban deklarált jogorvoslathoz való joggal [Alkotmány 57. § (5) bekezdés] és a szociális biztonsághoz való joggal (70/E. §) összefüggésben okoz visszásságot a Megyei Önkormányzat Közgyűlése azzal, ha a panaszos fellebbezésében foglaltakra határozatában nem tér ki, valamint azzal, ha a bírósági felülvizsgálat lehetőségéről a panaszost határozatában nem tájékoztatja. IV. Nincs hatásköre az országgyűlési biztosnak az ügyben, ha a panaszos a rendelkezésére álló közigzgatási jogorvoslati lehetőséget nem merítette ki. Teljes szöveg: 3.14. alfejezetben. OBH 9493/1997. Nem sértik az élethez és az emberi méltósághoz való jogot [Alk. 54. § (1) bek.] a megkülönböztető jelzéseit használó rendőrségi gépkocsit az úttestről leszorítani akaró elkövetők gépkocsijára leadott — nem személyre irányuló, ezért fegyverhasználatnak nem minősülő — lövések. A panaszos sérelmezte, hogy fia — N. D. — ellen indított büntetőeljárásban, az eljárás megindítása óta nem kapott tájékoztatást fogva tartott hozzátartozója állapotáról, nem tudta, ki az ügy előadója és nem ismerte a hivatalból kirendelt védő nevét. Sérelmezte továbbá, hogy a rendőrök fegyverhasználattal állították meg a fia gépkocsiját. A panasz alapján az állampolgári jogok országgyűlési biztosának általános helyettese vizsgálatot rendelt el. A panaszos által sérelmezett körülmények vizsgálata érdekében a BRFK XI. kerületi Rendőrkapitányság vezetőjétől beszerezte az intézkedésről szóló iratokat.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes